**ტენდერის აღწერილობა:**

**შპს „ვისტა ვორქს“** აცხადებს ტენდერს #02-25/09/25 მანგლისში მდებარე სკოლის შენობისა და მასთან არსებული კინოს შენობის წყალსაწრეტი სისტემების გათბობის სისტემის შეძენასა და მონტაჟზე.

**შესასყიდი მომსახურების სპეციფიკაცია:**

* შესყიდვის საგანი უნდა მოიცავდეს ყველა საჭირო კომპონენტს სისტემის გამართულად მუშაობისთვის.
* სისტემა უნდა უზრუნველყოფდეს წყალსაწრეტი ღარებისა და მილების სათანადოდ გათბობას, რათა:
	+ თავიდან აიცილოს წყალსაწრეტ სისტემაში წყლის გაყინვა და წყალგაუმტარობა;
	+ უზრუნველყოს უწყვეტი ფუნქციონირება მინიმუმ -20°C ტემპერატურაზე.
* ტენდერში გამარჯვებულმა პრეტენდენტმა უნდა უზრუნველყოს:
	+ სისტემის ადგილზე მიწოდება;
	+ სრული მონტაჟი;
	+ ტესტირება და გამართულ მუშაობაზე შესაბამისი მიღება-ჩაბარების შედგენა;
	+ პერსონალის ინსტრუქტაჟი სისტემის გამოყენებასთან დაკავშირებით.

**სამუშაოების შესრულების ვადა**: ხელშეკრულების გაფორმებიდან 20-30 კალენდარული დღე.

**ტენდერში მონაწილეობის პირობები**

ტენდერში მონაწილეობის მისაღებად კომპანიამ უნდა წარმოადგინოს შემდეგი **სავალდებულო დოკუმენტაცია:**

* კომერციული წინადადება, რომელიც უნდა მოიცავდეს:
* დეტალურად შევსებულ დანართი 2-ს, უფლებამოსილი პირის ხელმოწერით;
* სასურველია შეთავაზება წარმოდგენილ იქნას ლარში; ღირებულება უნდა მოიცავდეს მოქმედი კანონმდებლობით გათვალისწინებულ ყველა გადასახადს.
* კომპანიის სრულ დასახელებას და ინფორმაციას კომპანიის შესახებ.
* ამონაწერს სამეწარმეო რეესტრიდან.

***შენიშვნა: პრეტენდენტის წინააღმდეგ არ უნდა მიმდინარეობდეს გადახდისუუნარობის საქმის წარმოება და პრეტენდენტი არ უნდა იყოს ლიკვიდაციის / რეორგანიზაციის პროცესში.***

* ინფორმაციას გადახდის პირობების შესახებ

***შენიშვნა:*** ავანსის გადახდის საკითხი წარმოადგენს მოლაპარაკების საგანს და განისაზღვრება ხელშეკრულების გაფორმების ეტაპზე შემსყიდველსა და გამარჯვებულ პრეტენდენტს შორის ინდივიდუალური შეთანხმებით.

* ინფორმაციას სამუშაოების შესრულების ვადების შესახებ
* ინფორმაციას გარანტიის პირობების შესახებ. მასალაზე - არანაკლებ 5 წელი; შესრულებულ სამუშაოზე - არანაკლებ 3 წელი;
* საბანკო რეკვიზიტებს (ბანკის ბეჭდიანი ცნობის სახით)
* პრეტენდენტი კომპანიის წარმომადგენელი საკონტაქტო პირის ინფორმაციას.

დამატებითი მოთხოვნები:

* სასურველია პრეტენდენტმა წარმოადგინოს მინიმუმ ერთი ანალოგიური პროექტის შესრულების დამადასტურებელი დოკუმენტი.